
[bookmark: Sujet][bookmark: References]Euroopan parlamentin päätös olla vastustamatta 28. helmikuuta 2024 annettua komission delegoitua asetusta Euroopan parlamentin ja neuvoston asetuksen (EY) N:o 273/2004 ja neuvoston asetuksen (EY) N:o 111/2005 muuttamisesta siltä osin kuin on kyse huumausaineiden lähtöaineen isopropylideeni(2-(3,4-metyleenidioksifenyyli)asetyyli)malonaatin (IMDPAM) ja muiden aineiden sisällyttämisestä luokiteltujen aineiden luetteloon (C(2024)01219 - 2024/2606(DEA))
[bookmark: TextBodyBegin]Euroopan parlamentti, joka
–	ottaa huomioon komission delegoidun asetuksen (C(2024)01219),
–	ottaa huomioon komission 13. maaliskuuta 2024 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
–	ottaa huomioon kansalaisvapauksien sekä oikeus- ja sisäasioiden valiokunnan kirjeen valiokuntien puheenjohtajakokouksen puheenjohtajalle,
–	ottaa huomioon Euroopan unionin toiminnasta tehdyn sopimuksen 290 artiklan,
–	ottaa huomioon huumausaineiden lähtöaineista 11. helmikuuta 2004 annetun Euroopan parlamentin ja neuvoston asetuksen (EY) N:o 273/2004[footnoteRef:1] ja erityisesti sen 15 artiklan ja 15 a artiklan 5 kohdan, [1:  	EUVL L 47, 18.2.2004, s. 1.] 

–	ottaa huomioon unionin ja kolmansien maiden välisen huumausaineiden lähtöaineiden kaupan valvontaa koskevista säännöistä 22. joulukuuta 2004 annetun neuvoston asetuksen (EY) N:o 111/2005[footnoteRef:2] ja erityisesti sen 30 a artiklan ja 30 b artiklan 5 kohdan, [2:  	EUVL L 22, 26.1.2005, s. 1.] 

–	ottaa huomioon työjärjestyksen 111 artiklan 6 kohdan,
–	ottaa huomioon kansalaisvapauksien sekä oikeus- ja sisäasioiden valiokunnan suosituksen päätökseksi,
–	ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 23. huhtikuuta 2024, ei ole esitetty vastalauseita,
A.	katsoo, että on jatkuvasti päivitettävä EU:n lainsäädäntökehystä toimenpiteistä, joilla valvotaan laittomien huumausaineiden valmistuksessa käytettävien aineiden saatavuutta, jotta voidaan torjua niin kutsuttujen design-lähtöaineiden leviämistä; panee merkille, että design-lähtöaineet ovat perinteisten huumausaineiden lähtöaineiden läheisiä kemikaaleja, jotka on luotu nykyisten sääntöjen kiertämiseksi;
B.	ottaa huomioon, että isopropylideeni(2-(3,4-metyleenidioksifenyyli)asetyyli)malonaatin (IMDPAM) natriumsuola on tunnistettu uudeksi lähtöaineeksi, jota käytetään yleisesti ”ekstaasina” tunnetun MDMA:n (3,4-metyleenidioksimetamfetamiini) valmistuksessa;
C.	ottaa huomioon, että 2-metyyli-3-fenyylioksiraani-2-karboksyylihapon (BMK-glysidihappo) seitsemän esteriä ja 3-(1,3-bentsodioksol-5-yyli)-2-metyylioksiraani-2-karboksyylihapon (PMK-glysidihappo) kuusi esteriä on tunnistettu BMK-glysidihapon ja PMK-glysidihapon mahdollisiksi korvikkeiksi; toteaa, että BMK-glysidihappo ja PMK-glysidihappo ovat EU:n lainsäädännön mukaan valvottuja lähtöaineita, sillä niitä käytetään huumausaineiden, kuten MDMA:n, metamfetamiinin ja amfetamiinin, laittomassa tuotannossa;
D.	katsoo, että on tarpeen muuttaa asetuksen (EY) N:o 273/2004 liitteessä I ja asetuksen (EY) N:o 111/2005 liitteessä olevaa luokiteltujen aineiden luetteloa siten, että IMDPAM:ään ja BMK-glysidihapon ja PMK-glysidihapon tunnistettuihin estereihin sovelletaan kyseisissä asetuksissa säädettyjä yhdenmukaistettuja valvonta- ja seurantatoimenpiteitä;
E. 	katsoo, että saatavuuden valvontaa koskevien toimenpiteiden olisi tultava asetusten (EY) N:o 273/2004 ja (EY) N:o 111/2005 alaisten uusien luokiteltujen aineiden osalta voimaan mahdollisimman nopeasti, jotta estetään näiden lähtöaineiden käyttö laittomien huumausaineiden tuotannossa ja saattamisessa markkinoille;
F.	ottaa huomioon, että Euroopan komissio sitoutui huumausainekaupan ja järjestäytyneen rikollisuuden torjuntaa koskevassa EU:n etenemissuunnitelmassa (COM(2023)0641) pyrkimään yhteistyössä parlamentin ja neuvoston kanssa kaikin tavoin nopeuttamaan sellaisten delegoitujen säädösten hyväksymismenettelyä, joilla lisätään aineita asetusten (EY) N:o 273/2004 ja (EY) N:o 111/2005 luokiteltujen aineiden luetteloon;
1.	ilmoittaa, ettei se vastusta delegoitua asetusta;
[bookmark: TextBodyEnd]2.	kehottaa puhemiestä välittämään tämän päätöksen neuvostolle ja komissiolle.

